ภาคเอกชน หนุนรัฐสู้โควิด-19 มอบเงินช่วย ให้ส่วนลด
บุญรอดบริวเวอรี่ มอบ 50 ล้านบาท ให้โรงพยาบาล จัดซื้ออุปกรณ์การแพทย์จำเป็น ช่วยฝ่าวิกฤติโควิด-19 ขณะที่ แกร็บ มอบส่วนลดค่าจัดส่งอาหาร ให้บุคลากร700 สิทธิ์ต่อวันนายจุตินันท์ ภิรมย์ภักดี กรรมการผู้จัดการใหญ่ บริษัท บุญรอดบริวเวอรี่ จำกัด กล่าวว่า คณะกรรมการบริษัทฯ มีมติมอบเงิน 50 ล้านบาท เพื่อสนับสนุนการทำงานของโรงพยาบาลต่างๆ ที่รับหน้าที่ในการดูแลรักษาผู้ป่วยจากการติดเชื้อไวรัสโคโรนา หรือ โควิด-19 (COVID-19) ทั้งด้านของการรักษา และควบคุมการแพร่ระบาดของโรคซึ่งเงินจำนวนนี้จะถูกนำไปช่วยเหลือทั้งในด้านของการจัดหาอุปกรณ์ป้องกัน เพื่อลดความเสี่ยงต่อการติดเชื้อของบุคลากรทางการแพทย์ รวมทั้งจัดหาอุปกรณ์ที่มีความจำเป็นต่อการรักษาชีวิตผู้ป่วย เช่น เครื่องช่วยหายใจ และอุปกรณ์ทางการแพทย์อื่นๆ ที่จำเป็นนอกจากนี้ทางบริษัทได้สนับสนุน อาหารและน้ำดื่มสิงห์ ให้กับโรงพยาบาลต่างๆ ทั้งในส่วนของการดูแลผู้ป่วย และบุคลากรทางการแพทย์ขณะที่แกร็บ ประเทศไทย ร่วมเป็นส่วนหนึ่ง ในการส่งมอบกำลังใจให้กับบุคลากรทางการแพทย์ ทั้งข้าราชการและเจ้าหน้าที่ของกรมควบคุมโรค กระทรวงสาธารณสุข ทีมแพทย์ พยาบาล และบุคลากรทางการแพทย์ของหน่วยงานด้านสาธารณสุข และโรงพยาบาลของรัฐ 7 แห่ง อันได้แก่ สถาบันบำราศนราดูร สถาบันราชประชาสมาสัย โรงพยาบาลรามาธิบดี โรงพยาบาลจุฬาลงกรณ์ โรงพยาบาลราชวิถี โรงพยาบาลศิริราช และโรงพยาบาลศิริราชปิยมหาราชการุณย์โดยมอบส่วนลดค่าส่ง (สูงสุด 50 บาทต่อครั้ง) จากร้านค้าที่ร่วมรายการ รวม 700 สิทธิ์ต่อวัน.
บุญรอดบริวเวอรี่ มอบ 50 ล้านบาท ให้โรงพยาบาล จัดซื้ออุปกรณ์การแพทย์จำเป็น ช่วยฝ่าวิกฤติโควิด-19 ขณะที่ แกร็บ มอบส่วนลดค่าจัดส่งอาหาร ให้บุคลากร 700 สิทธิ์ต่อวัน
สิงห์,บุญรอดบริวเวอรี่,มอบเงิน50ล้าน,แกร๊บ,ส่วนลดค่าส่งอาหาร,โควิด-19,ข่าวทั่วไป